  Майя Бывальцева Тодмо луиз, ку Россиын калыкез лыдъян-гожтон ужрадэз ортчытозы. Кунысь премьер-министрен Дмитрий Медведевен кинюртэм пуктэт кивалтэтлэн  9-тӥ шуркынмонэ шараямын. 2018-тӥ арын 1–31 коньывуонэ эскерон вылысь перепись ортчытозы. Отчы 550 сюрс пала адями пыриськоз. Солэн ужпумез — калыкез лыдъян-гожтонэз нуон программаосты но методикаосты эскеронэн но радъянэн герӟаськем ужпумъёсты сэрттон-пертчон. Огъяросси переписез 2020-тӥ арын 1-тӥысен 31-тӥ коньывуонозь ортчытозы. Солы йылпумъянъёсъя оглом Россиын, Федерациысь улосвылъёсын, муниципал кылдытэтъёсын улӥсьёслэн лыдзы, соослэн мерлыко но экономика югдурзы, йӧслыксы, кылзы, дышетскемзы сярысь статистика басьтэмын луоз. Калыкез лыдъян-гожтонэз радъян но ортчытон понна Росстат кылкутэ. Россиын калыкез лыдъян-гожтон берлозэ 2010-тӥ арын 15–25 коньывуонэ ортчиз, куд-ог интыосын 1-тӥ оштолэзьысен 20-тӥ толсурозь. Солы йылпумъянъёсъя, Россиын ялан улӥсьёслэн лыдзы 142 миллион 900 сюрс адями луиз. Тегъёс: Мерлык Удмуртия Россия лыдъян-гожъян  